# Tõrkeotsing

## Toodet ei leita

Veenduge, et toode ja pääsupunkt (või raadiomarsruuter) oleksid sisse lülitatud.
Kui te kasutate toodet Etherneti võrgus, kontrollige üle, et toode oleks LAN-kaabliga korralikult jaoturi külge ühendatud.
Kui pääsupunktile (või raadiomarsruuterile) on määratud juurdepääsupiirangud, registreerige pääsupunktis toote MAC-aadress või IP-aadress. MAC-aadressi vaadake toote juhtpaneelilt või võrguseadete olekulehelt.
Kui pääsupunkti (või raadiomarsruuteri) privaatsuseralduse funktsioon on aktiveeritud, lülitage see välja. Täpsemalt lugege pääsupunkti (või raadiomarsruuteri) juhendist.
Kontrollige, kas IP-aadress on õige. Kattumine teiste IP-aadressidega ei ole lubatud ja te ei saa ühendada toodet erinevasse võrgusegmenti.

## Toodet ei saa võrku ühendada

Kontrollige, kas arvuti ja pääsupunkti (raadiomarsruuteri) vahel on ühendus olemas.
Kontrollige, kas pääsupunktis kasutusel olev SSID (võrgu nimi) on valitud või õigesti sisestatud. Kasutada saab ainult ASCII tärke.
Parool on tõstutundlik. Kontrollige, kas parool on õigesti sisestatud.
Viige toode pääsupunktile lähemale või reguleerige pääsupunkti välisantenni.
Raadiolainete häiritus muude raadioseadmete tõttu võib raadioühendust segada. Veenduge, et läheduses ei oleks teisi sisselülitatud raadioseadmeid.